Det er ikke kun de kommende tre hjemmekampe i slutspillet men også en eventuel medalje kamp, der skal spilles i skøjtehallen. - Det er en kanonoplevelse for spillere, tilskuere og sponsorer at spille i Gigantium Isarena, hvor der er plads til 5.500 tilskuere, siger direktør Jan Larsen. Derfor er vi glade for, at det er muligt at spille derinde og forhåbentlig genskabe den stemning, sidste sæson sluttede med. Slutspillet i Jack & Jones Ligaen går i gang onsdag 6. april, men inden sidste runde er spillet onsdag 30. april, er det ikke muligt at afgøre, hvem der skal møde hvem og hvornår. AaB Håndbold er efter sejren over Fredericia HK onsdag aften fortsat placeret på andenpladsen og bevarer holdet placeringen som nummer to eller tre, betyder det udekamp onsdag 6. april og hjemmekamp søndag 10. april

Referat:
Når AaB Håndbold går på banen i de kommende tre hjemmekampe i slutspillet, bliver det i Gigantium Isarena.